open-index/open-wikipedia-markdown huggingface dataset:
Μπερτράν ντε Μπω

thumb|100px|Ο θυρεός των Μπω, στην Προβηγκία

Ο **Μπερτράν ντε Μπω** (γαλλικά: *Bertrand des Baux*) από τον Οίκο των Μπω (ιταλ.: Μπάλτσο), ήταν άρχοντας του Κουρτεζόν στην Προβηγκία, 3ος κόμης της Άντρια & του Σκουιλάτσε.

## Βιογραφία
Γεννήθηκε στην Άντρια και ήταν γιος του Ραϋμόνδου ντε Μπω (γιου του Γουλιέλμου Β΄ πρίγκιπα της Οράγγης) και της Αλίκης της Μασσαλίας.
Τον Ιούλιο του 1336 ορίστηκε μαρεσάλος του Πριγκιπάτου της Αχαΐας, βάιλος και γενικός βικάριος της Αχαΐας, της Κεφαλληνίας, καθώς και της Ναυπάκτου για λογαριασμό της Αικατερίνης Β΄ του Βαλουά, εξουσιάζοντας έως την άφιξη της Αικατερίνης στο Πριγκιπάτο και την ανάληψη από την ίδια της άμεσης διακυβέρνησης το καλοκαίρι του 1338. Η θητεία του σημαδεύτηκε από μία βίαια διαμάχη του με τον Λατίνο Αρχιεπίσκοπο της Πάτρας, Γουλιέλμο Φραγκιπάνη. Όταν ο Γουλιέλμος απεβίωσε το 1337, ο Μπερτράν πολιόρκησε την Πάτρα, ελπίζοντας στην υποταγή της πριν την άφιξη του διαδόχου του, αρχιεπισκόπου Ρογήρου. Ο Πάπας Βενέδικτος ΙΒ΄ αντέδρασε, κηρύσσοντας την πόλη ως "έδαφος της Αγίας Ρωμαϊκής Εκκλησίας" και θέτοντας το Πριγκιπάτο υπό καθεστώς απαγόρευσης. Ως αποτέλεσμα, ο Μπερτράν υποχρεώθηκε σε υποχώρηση, ενώ ο Αρχιεπίσκοπος κατέστη ανεξάρτητος, αν και τα κληρικά του φέουδα εξακολούθησαν να υπάγονται και να προσφέρουν τις υπηρεσίες τους στον Πρίγκιπα.

Ο Μπερτράν ορίστηκε εκ νέου ως βάιλος της Αχαΐας μετά την αναχώρηση της Αικατερίνης Β΄ για την Ιταλία το 1341, ενώ παρέμεινε στο αξίωμα του αυτό έως το 1344. Στη συνέχεια, επέστρεψε στη Γαλλία, όπου το 1345 ο Πάπας Κλήμης ΣΤ΄ τον όρισε ως αντικαταστάτη τού Μαρτίνου Ζαχαρία, καθώς και των υπολοίπων ηγετών της Σταυροφορίας της Σμύρνης, μετά τον θάνατο των τελευταίων σε ενέδρα. Απεβίωσε το 1347 στη Νάπολη και τάφηκε στον Σαν Ντομένικο Ματζόρε.

## Οικογένεια
Νυμφεύτηκε π. το 1324 τη Μαργαρίτα του Ωλναί και είχε τέκνο:
* Φραγκίσκος π. 1330-1422, 1ος δούκας της Άντρια, κόμης του Μοντεσκαλιόζο & Σκουιλάτσε. Έκανε τρεις γάμους και απέκτησε πέντε τέκνα:
** Ιάκωβος, νυμφεύτηκε την Αγνή των Καπετιδών-Ανζού, κόρη του Καρόλου δούκα του Δυρραχίου.
** Αντωνία, παντρεύτηκε τον Φρειδερίκο Γ΄ της Σικελίας.
** Μαργαρίτα, παντρεύτηκε τον Πέτρο Α΄ του Οίκου του Λουξεμβούργου κόμη του Σαιν-Πολ.
** Γουλιέλμος, δούκας της Άντρια.
** Μπιανκίνο, κυβερνήτης της Πίζας και αρχηγός του στρατού του Μιλάνου.

## Παραπομπές


## Πηγές
* 
* 

Κατηγορία:Βάιλοι του Πριγκιπάτου της Αχαΐας
Κατηγορία:Οίκος των Μπω
Μαγιότο ντε Κοκαρέλη

Ο **Μαγιότο (Ματθαίος) ντε Κοκαρέλη** ή Μάιο ντε Κοκερέλ (*[[Ισπανική γλώσσα|ισπανικά:]] Mahiot de Coquerel*) ήταν Ισπανός τυχοδιώκτης, που χρημάτισε βάιλος στο Πριγκιπάτο της Αχαΐας.

Ήταν ένας από τους αρχηγούς των Ναβαρραίων, μισθοφορικού στρατού, που μισθώθηκε από τον Ιάκωβο των Μπω για να διεκδικήσει τα δικαιώματα του στο Πριγκιπάτο. Το 1381 η Ναβαρρική εταιρεία πέρασε από την Αττική στην Πελοπόννησο, κατέλαβαν την Βοστίτσα στην συνέχεια πήγαν στον Ζόγκλο όπου  κατέλαβαν και το Ναυαρίνο. Κερδίζοντας την υποστήριξη πολλών βαρώνων και ιπποτών του Πριγκιπάτου αναγνωρίστηκε ο Ιάκωβος των Μπω πρίγκιπας του.

Ο Ιάκωβος των Μπω τον διόρισε βάιλο του Πριγκιπάτου από το 1381 έως το 1386 που πέθανε και τον αντικατέστησε ο άλλος αρχηγός της Ναβαρρικής εταιρίας Πέτρος Μπόρντο του Σαν Σουπεράνο. Όταν έγινε βάιλος μοίρασε τα τιμάρια όσων ιπποτών ή βαρώνων δεν τους υποστήριξαν.

## Πηγές
**Ιστορία της πόλεως Πατρών από αρχαιοτάτων χρόνων μέχρι το 1821*, Στέφανος Θωμόπουλος, επιμέλεια Βασίλη Κ. Λάζαρη, Αχαϊκές εκδόσεις, ISBN 9607960084

Κατηγορία:Βάιλοι του Πριγκιπάτου της Αχαΐας
Κατηγορία:Εταιρεία των Ναβαρραίων
Ιάκωβος των Μπω

Ο **Ιάκωβος** (Giacomo Del Balzo, 1354 - 17 Ιουλίου 1383) από τον Οίκο των Μπω (ιταλ.: Μπάλτσο) ήταν Γαλλικής καταγωγής πρίγκιπας του Τάραντα (1374 – 1383), πρίγκιπας της Αχαΐας (1380 – 1383), και τιτουλάριος Λατίνος Αυτοκράτορας της Κωνσταντινούπολης (1374 - 1383).

Ήταν γιος του Φραγκίσκου δούκα της Άντρια και της Μαργαρίτας των Καπετιδών-Ανζού, κόρης του Φίλιππου Α΄ πρίγκιπα του Τάραντα και της Αικατερίνης Β΄ των Βαλουά. Από την πλευρά του πατέρα του ήταν εγγονός του Βετράνδου των Μπώ. Μετά τον θάνατο του θείου του Φίλιππου Β΄ πρίγκιπα του Τάραντα & πρίγκιπα της Αχαΐας, ο πατέρας του ήρθε σε σύγκρουση με την Ιωάννα Α΄ της Νάπολης για την κληρονομιά του. Η Ιωάννα Α΄ διεκδίκησε το πριγκιπάτο της Αχαΐας για τον εαυτό της και ανακηρύχθηκε πριγκίπισσα της Αχαΐας. Μάλιστα κατάσχεσε όλη την περιουσία του Ιακώβου, αναγκάζοντάς τον να καταφύγει στην Κέρκυρα.

Ο Ιάκωβος διεκδίκησε το πριγκιπάτο και το 1381 μίσθωσε την Ναβαρρική Εταιρεία μισθοφόρων και εισέβαλε στην Πελοπόννησο κατακτώντας τη Βοστίτσα, το Ναυαρίνο, την Ανδρούσα και την Καλαμάτα. Τέλος, ανακηρύχθηκε πρίγκιπας της Αχαΐας. 

## Οικογένεια
Νυμφεύτηκε το 1382 την Αγνή των Καπετιδών-Ανζού, κόρη του εξαδέλφου του Καρόλου δούκα του Δυρραχίου, αλλά ο Ιάκωβος απεβίωσε το επόμενο έτος χωρίς να αφήσει απογόνους.

## Παραπομπές


## Πηγές
* Στέφανος Θωμόπουλος, 1888, «Ιστορία της πόλεως Πατρών από αρχαιοτάτων χρόνων μέχρι το 1821»,  επιμέλεια Βασίλη Κ. Λάζαρη, Αχαϊκές εκδόσεις. (Λήμμα για το βιβλίο: Ιστορία της Πόλεως Πατρών)
* Lock, Peter. *The Franks in the Aegean 1204-1500*. New York, 1995.

|-

|-

Κατηγορία:Πρίγκιπες της Αχαΐας
Κατηγορία:Λατινική Αυτοκρατορία
Κατηγορία:Οίκος των Μπω
Κατηγορία:Πρίγκιπες του Τάραντα
Γες Ατίντ

Το **Γες Ατίντ** (εβρ.: *יש עתיד*) είναι φιλελεύθερο σιωνιστικό πολιτικό κόμμα στο Ισραήλ, που τηρεί μετριοπαθή στάση (ή και στήριξη σε λύση δύο κρατών) στο ισραηλινο-παλαιστινιακό ζήτημα.

Το όνομα του κόμματος μεταφράζεται και ως **Υπάρχει Μέλλον** και **Το Κόμμα του Μέλλοντος**. Ιδρυτής και ηγέτης του κόμματος είναι ο δημοσιογράφος Γιαΐρ Λαπίντ, ο οποίος ίδρυσε το κόμμα για να εκπροσωπηθεί αυτό που θεωρούσε ως το κέντρο της εβραϊκής κοινωνίας, δηλαδή την μεσαία κοσμική τάξη. 

Στις πιο πρόσφατες εκλογές του 2023, το κόμμα συγκέντρωσε 11 από τις συνολικά 120 έδρες στην Κνέσετ, καθιστώντας το ως το δεύτερο μεγαλύτερο κόμμα του. Το κόμμα αποτελεί την αξιωματική αντιπολίτευση της χώρας. 

## Παραπομπές


Κατηγορία:Σεκουλαριστικά κόμματα
Κατηγορία:Ισραηλινά πολιτικά κόμματα
Κατηγορία:Φιλελεύθερα κόμματα στο Ισραήλ
Συμμετοχή της Δανίας στους Θερινούς Ολυμπιακούς Αγώνες 1896

Τρεις αθλητές από τη **[[Δανία]]** συμμετείχαν σε πέντε αθλήματα στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα.

Ο Βίγκο Γιένσεν κατέκτησε ένα μετάλλιο από κάθε χρώμα, ενώ ο Χόλγκερ Νίλσεν συνεισέφερε με ένα ασημένιο και δύο χάλκινα. Ο τρίτος Δανός, Ευγένιος Σμιντ, δεν κατάφερε να διακριθεί. Η σκοποβολή και η άρση βαρών ήταν τα πιο επιτυχημένα αθλήματα των Δανών, που συνολικά είχαν 15 συμμετοχές σε 12 αγωνίσματα.

## Νικητές
*Για περισσότερες πληροφορίες: [[Πίνακας μεταλλίων Θερινών Ολυμπιακών Αγώνων 1896]] και [[Κατάλογος νικητών Θερινών Ολυμπιακών Αγώνων 1896]]*

Η Δανία κατέκτησε την ένατη θέση στον πίνακα μεταλλίων με ένα χρυσό, δύο ασημένια και τρία χάλκινα μετάλλια.

| width=78% align=left valign=top |

| width=22% align=left valign=top |

## Αποτελέσματα ανά άθλημα
[150px|thumb|right|Ο [Βίγκο Γιένσεν]]

### [[Αρχείο:Weightlifting_pictogram.svg|25px]] Άρση βαρών

Στο αγώνισμα με δύο χέρια, ο Βίγκο Γιένσεν ισοβάθμησε με τον Βρετανό Λάντσεστον Έλιοτ (σήκωσαν από 111.5 κιλά) και η απόφαση για τον νικητή καθορίστηκε από τον Πρίγκιπα Γεώργιο, ο οποίος απεφάνθη ότι ο Γιένσεν εκτέλεσε την προσπάθειά του με καλύτερο στυλ. Στο αγώνισμα με ένα χέρι, ο Γιένσεν, έχοντας τραυματιστεί νωρίτερα στο αγώνισμα με δύο χέρια, κατάφερε να σηκώσει 57 κιλά και να πάρει το ασημένιο μετάλλιο.

----

### [[Αρχείο:Gymnastics_(artistic)_pictogram.svg|25px]] Γυμναστική

Ο Γιένσεν κατέλαβε την τέταρτη από τις πέντε θέσεις στο αγώνισμα της αναρρίχησης επί κάλω, χωρίς όμως να φτάσει στην κορυφή του σχοινιού που βρισκόταν 14 μέτρα από το έδαφος. Η ακριβής επίδοσή του είναι άγνωστη, όμως ήταν σίγουρα μικρότερη των 12.5 μέτρων, απόσταση που κάλυψε ο "χάλκινος" Φριτς Χόφμαν.

### [[Αρχείο:Fencing_pictogram.svg|25px]] Ξιφασκία

Ένα από τα δύο χάλκινα που κατέκτησε ο Χόλγκερ Νίλσεν προήλθε από το αγώνισμα της σπάθης, στο οποίο κέρδισε τους δύο από τους τέσσερις αγώνες του και κατέλαβε την τρίτη θέση στην τελική βαθμολογία.

### [[Αρχείο:Shooting_pictogram.svg|25px]] Σκοποβολή

Ο Γιένσεν, ως πιο ειδικός στα αγωνίσματα με τουφέκι, κατέκτησε το χάλκινο μετάλλιο στο ελεύθερο τουφέκι τριών στάσεων. Ο Νίλσεν δεν κατάφερε να τερματίσει στο αγώνισμα του τουφεκιού αλλά τα πήγε περίφημα στα αγωνίσματα με πιστόλι, όπου κέρδισε ένα ασημένιο και ένα χάλκινο μετάλλιο, ενώ τερμάτισε στην πέμπτη θέση στο αγώνισμα με στρατιωτικό πιστόλι.

### [[Αρχείο:Athletics_pictogram.svg|25px]] Στίβος

Οι τρεις Δανοί αθλητές σημείωσαν μικρή επιτυχία στα 100 μέτρα και στη δισκοβολία, ενώ ο Γιένσεν κατέλαβε την τέταρτη θέση στη σφαιροβολία.

Δανία
Κατηγορία:Αθλητισμός στη Δανία
Συμμετοχή της Ελβετίας στους Θερινούς Ολυμπιακούς Αγώνες 1896

Τρεις αθλητές από την **[[Ελβετία]]** συμμετείχαν σε δύο αθλήματα στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα.

Ο Λουδοβίκος Σούτερ κατέκτησε τρία μετάλλια στη γυμναστική, ενώ ο Άλμπερτ Μπάουμαν πήρε μέρος στη σκοποβολή, χωρίς όμως να καταφέρει να διακριθεί. 

Σημειώνεται πως δεν έχει γίνει ακόμα γνωστό σε ποια χώρα πρέπει να πιστωθούν τα αποτελέσματα του γυμναστή Σαρλ Σαμπό. Ο Σαμπό ήταν ελβετικής εθνικότητας αλλά ζούσε στη Σόφια. Η Βουλγάρικη Ολυμπιακή Επιτροπή ισχυρίζεται ότι ο Σαμπό έλαβε μέρος ως Βούλγαρος, ενώ σε κάποιες πηγές καταγράφεται ως Ελβετός. Η Διεθνής Ολυμπιακή Επιτροπή δε δίνει επιπλέον στοίχεια.

## Νικητές
*Για περισσότερες πληροφορίες: [[Πίνακας μεταλλίων Θερινών Ολυμπιακών Αγώνων 1896]] και [[Κατάλογος νικητών Θερινών Ολυμπιακών Αγώνων 1896]]*

Η Ελβετία κατέκτησε τη δέκατη θέση στον πίνακα μεταλλίων με ένα χρυσό και δύο ασημένια μετάλλια.

## Αποτελέσματα ανά άθλημα
thumb|150px|Ο Σαρλ Σαμπό

### [[Αρχείο:Gymnastics_(artistic)_pictogram.svg|25px]] Γυμναστική

Όλα τα μετάλλια της Ελβετίας πρόηλθαν από τον Σούτερ στα αγωνίσματα της γυμναστικής. Έλαβε μέρος σε τέσσερα αγωνίσματα, με το μονόζυγο να είναι το μοναδικό αγώνισμα στο οποίο δεν κατέκτησε κάποιο μετάλλιο. Ο Σαμπό συμμετείχε σε τρία αγωνίσματα, χωρίς να διακριθεί.

----

### [[Αρχείο:Shooting_pictogram.svg|25px]] Σκοποβολή

Ο Άλμπερτ Μπάουμαν πήρε την όγδοη θέση ανάμεσα σε 42 σκοπευτές στο αγώνισμα με στρατιωτικό τουφέκι.

## Παραπομπές


Ελβετία
1896
Ιωάννης Β΄ ντε Νιβελέ

Ο **Ιωάννης Β΄ ντε Νιβελέ** (Jean de Nivelet)  (πέθανε στη Μανωλάδα τον Ιούλιο του 1316) ήταν ο τελευταίος βαρώνος της οικογένειας των Νιβελέ, βαρώνων του Γερακίου.

Η Βαρωνία του Γερακίου είχε απωλεσθεί από την οικογένεια Νιβελέ ήδη από τη δεκαετία του 1260, είτε έχοντας δοθεί στους Βυζαντινούς σαν αντάλλαγμα για την απελευθέρωση του Γουλιέλμου Β΄ Βιλλεαρδουίνου μετά την Μάχη της Πελαγονίας, είτε έχοντας κατακτηθεί από τα βυζαντινά στρατεύματα κατά τις κατοπινές εκστρατείες τους. Οι Νιβελέ διατήρησαν όμως τον τίτλο τους ως βαρώνοι, και αποζημιώθηκαν με νέα εδάφη στη Μεσσηνία. Η νέα «Βαρωνία του Νιβελέ» όμως δεν αποτελούσε πλέον ενιαία εδαφική περιφέρεια, αλλά απαρτιζόταν από διάφορες σκόρπιες ιδιοκτησίες.

Ο Ιωάννης Β΄ δεν αναφέρεται σε καμία πηγή με αυτό το όνομα, το οποίο αποτελεί εικασία του ιστορικού Καρλ Χοπφ. Το «Χρονικό του Μορέως» αναφέρει μόνον ότι το 1315-16, ο τότε βαρώνος του Νιβελέ υποστήριξε μέχρι τέλους τον Φερδινάνδο της Μαγιόρκας στην διεκδίκηση των δικαιωμάτων του στο Πριγκιπάτο της Αχαΐας ενάντια στον Λουδοβίκο της Βουργουνδίας και την Ματθίλδη του Αινώ. Πήρε μέρος μαζί του στην Μάχη της Μανωλάδας στις 5 Ιουλίου 1316 μ.Χ. αλλά μετά τον ατυχή θάνατο του Φερδινάνδου πιάστηκε αιχμάλωτος και αποκεφαλίστηκε. Τα εδάφη του δόθηκαν σε έναν από τους Βουργουνδούς ακόλουθους του Λουδοβίκου, τον Ντραί ντε Σαρνύ (Dreux de Charny).

## Πηγές
* 
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910

## Παραπομπές


Κατηγορία:Βαρώνοι του Πριγκιπάτου της Αχαΐας
Κατηγορία:Βαρωνία του Γερακίου
Συμμετοχή της Ιταλίας στους Θερινούς Ολυμπιακούς Αγώνες 1896

Ένας αθλητής από την **[[Ιταλία]]** συμμετείχε στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα.

Ο πιο διακεκριμένος Ιταλός αθλητής της εποχής, ο μαραθωνοδρόμος Κάρλο Αϊρόλντι, θεωρήθηκε επαγγελματίας και αποκλείστηκε από τους Αγώνες αν και είχε διανύσει το μεγαλύτερο μέρος της απόστασης από το Μιλάνο έως την Αθήνα με τα πόδια.  Παρόλα αυτά, ο σκοπευτής Τζουζέπε Ριβαμπέλα έλαβε μέρος κανονικά στη διοργάνωση και συγκεκριμένα στο αγώνισμα με στρατιωτικό τουφέκι, χωρίς όμως να διακριθεί.

Η Ιταλία ήταν μία από τις τέσσερις χώρες (Βουλγαρία, Σουηδία και Χιλή οι υπόλοιπες τρεις) που δεν κέρδισαν κάποιο μετάλλιο σε αυτούς τους Αγώνες.

## Αποτελέσματα ανά άθλημα
### [[Αρχείο:Shooting_pictogram.svg|25px]] Σκοποβολή

Οι επιδόσεις του Ριβαμπέλα παραμένουν άγνωστες. Πάντως, τερμάτισε ανάμεσα στις θέσεις 14 έως 41 και οι βαθμοί που συγκέντρωσε ήταν λιγότεροι από 845.

## Παραπομπές


Ιταλία
1896
Κατάλογος δήμων της Ελλάδας

Ο κατάλογος αυτός περιλαμβάνει τους 332 Δήμους της Ελλάδας όπως διαμορφώθηκαν με το Πρόγραμμα «Καλλικράτης» (Νόμος 3852/2010) και από το Πρόγραμμα «Κλεισθένης I» (Νόμος 4555/2018) και ισχύουν με την παρούσα μορφή τους από τις 1 Σεπτεμβρίου 2019, όταν μεταρρυθμίστηκε η Διοικητική Διαίρεση της Ελλάδας τελευταία φορά. Εκτός από την επίσημη ονομασία του δήμου, περιλαμβάνονται η Περιφέρεια και η Περιφερειακή Ενότητα αυτής στην οποία βρίσκονται, η έκταση (σε τ.χλμ.), η δημογραφική πυκνότητα (κάτοικοι ανά τ.χλμ.) και ο μόνιμος πληθυσμός όπως αυτός έχει καταγραφεί σύμφωνα με τις επίσημες εθνικές απογραφές του 2021, 2011, και του 2001 καθώς και η ποσοστιαία μεταβολή μεταξύ αυτών.

## Παραπομπές


## Πηγές
* Δημογραφικά Χαρακτηριστικά 2021, Ελληνική Στατιστική Αρχή (ΕΛ.ΣΤΑΤ.)
* Δημογραφικά Χαρακτηριστικά 2011, Ελληνική Στατιστική Αρχή (ΕΛ.ΣΤΑΤ.)
* Δημογραφικά Χαρακτηριστικά 2001, Ελληνική Στατιστική Αρχή (ΕΛ.ΣΤΑΤ.)

## Δείτε επίσης
* Διοικητική διαίρεση της Ελλάδας
* Αποκεντρωμένες διοικήσεις της Ελλάδας
* Περιφέρειες της Ελλάδας
* Περιφερειακές Ενότητες της Ελλάδας
* Κατάλογος δήμων ανά νομό (Πρόγραμμα «Καποδίστριας»)
* Κατάλογος δήμων και κοινοτήτων Ελλάδας (Πρόγραμμα «Καποδίστριας»)

Κατηγορία:Δήμοι της Ελλάδας
Κατηγορία:Πρόγραμμα Καλλικράτης
Κατηγορία:Κατάλογοι που αφορούν την Ελλάδα
Ελλάδα
Θάλεια Κουτρουμανίδου

Η **Θάλεια Κουτρουμανίδου** (γενν. 7 Οκτωβρίου 1982) είναι Ελληνίδα αθλήτρια του beach volley.

## Βιογραφικό
Η Θάλεια Κουτρουμανίδου είναι γεννημένη στις 7 Οκτωβρίου 1982. Γεννήθηκε και κατάγεται από τον Βόλο. Έχει αποφοιτήσει από το Τμήμα Οδοντιατρικής Σχολής Αθηνών. Έχει ύψος 1,79μ.

### Μπιτς βόλεϊ
Η Θάλεια Κουτρουμανίδου πήρε μέρος πρώτη φορά σε τουρνουά μπιτς βόλεϊ το 1996 στη Λαμία, μετά από προτροπή του προπονητή της στη Νίκη Βόλου.. Αμέσως μετά συμμετείχε σε καμπ στον Σχοινιά, επιλέχτηκε στις εθνικές ομάδες της πετοσφαίρισης και έπαιξε σε διεθνείς αγώνες. Το 1999 ήρθε και η πρώτη της διάκριση στο άθλημα του μπιτς βόλεϊ όπου με συμπαίκτρια τη Ρούλα Θεοδώρου κατέκτησαν το χρυσό μετάλλιο στο Ευρωπαϊκό Πρωτάθλημα των Νέων. Το 2001 και το 2002 η Θάλεια έπαιξε με την Κατερίνα Νικολαΐδου σε πολλά Open (Ευρωπαϊκά & Παγκόσμια) και σε δύο Grand Slams στη Μασσαλία και στο Κλάγκενφουρτ. Το 2004 κατέλαβε τη δεύτερη θέση στο Ευρωπαϊκό και την 9η θέση στους Ολυμπιακούς Αγώνες της Αθηνας με συμπαίκτρια τη Βίκυ Αρβανίτη. . Την ίδια χρονιά  η Θάλεια αλλάζει συμπαίκτρια και επιλέγει τη Μαρία Τσιαρτσιάνη. Το δίδυμο αυτό καταφέρνει και γίνεται αρκετά ανταγωνιστικό απέναντι στο έτερο ζευγάρι Καραντάσιου-Αρβανίτη. Μάλιστα το 2005 Θάλεια και Μαρία κατακτούν την 9η θέση στο Παγκόσμιο Πρωτάθλημα στο Βερολίνο. Η καλύτερη τους εμφάνιση, ωστόσο έγινε στους Ολυμπιακούς Αγώνες στο Πεκίνο το 2008 όταν και κατέλαβαν την 9η θέση κάνοντας καταπληκτικό παιχνίδι απέναντι στις Κινέζες Σούε/Ζανγκ Σι.. Την ίδια χρονιά παρά τις καλές εμφανίσεις της ομάδας, η Θάλεια μένει μόνη της ,χωρίς συμπαίκτρια, χωρίς καμιά ενημέρωση. Παρά τις προσπάθειες που έκανε η ίδια προς αναζήτηση συμπαίκτριας, αποχαιρέτησε το άθλημα όπου αναδείχθηκε με απογοήτευση και πικρία.

## Συμπαίκτριες
*1999 - 2000 Σταυρούλα Θεοδώρου
*2000 – Βάσω Καραντάσιου (FIVB Μασσαλία, FIVB Εσπινιο )
*2001 - 2002 Κατερίνα Νικολαϊδου
*2003 - 2004 Βίκυ Αρβανίτη
*2005 - 2008 Μαρία Τσιαρτσιάνη
*2009 Ευδοκία Αργυροπούλου

## Διακρίσεις
* 1η θέση Πανελλήνιο Πρωτάθλημα (2004,2008)
* 2η θέση Open Παγκοσμιου Σιρκουί στην Πορτογαλία (MVP Player)
* 3η θέση Open Παγκοσμιου Σιρκουί στην Ινδονησία
* 9η θέση (Ολυμπιακοί Αγώνες Αθήνα 2004 , Πεκίνο 2008)
* 1η θέση Ευρωπαϊκό Πρωτάθλημα  2004
* 2η θέση Παγκοσμιο Πρωτάθλημα 2005 (Εσπίνιο) 

## Παραπομπές


Κατηγορία:Έλληνες αθλητές της πετοσφαίρισης επί άμμου
Συμμετοχή της Μικτής ομάδας στους Θερινούς Ολυμπιακούς Αγώνες 1896

thumb|Η Ολυμπιακή σημαία 
Στο τουρνουά διπλού της αντισφαίρισης στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]**, τα ζευγάρια μπορούσαν να αποτελούνται από αθλητές διαφορετικών εθνικοτήτων. Η Διεθνής Ολυμπιακή Επιτροπή έδωσε σε αυτά την κοινή ονομασία **"Μικτή ομάδα"**.

Ο Δημήτριος Κάσδαγλης, αθλητής με ελληνική καταγωγή που διέμενε στην Αλεξάνδρεια της Αιγύπτου, θεωρείται Έλληνας από τη ΔΟΕ κατά τη συμμετοχή του στο αγώνισμα του απλού, αρχικά όμως δεν θεωρήθηκε Έλληνας όταν έλαβε μέρος στο αντίστοιχο του διπλού με συμπαίκτη τον Έλληνα Δημήτριο Πετροκόκκινο, όπου καταγράφηκαν ως Μικτή ομάδα. Κατ' αυτόν τον τρόπο, εμφανιζόταν το παράδοξο της προσμέτρησης των νικών του ίδιου αθλητή σε δύο διαφορετικές μετέχουσες αποστολές: τις ατομικές του στην Ελλάδα, ενώ τις ομαδικές στη Μικτή ομάδα. Ωστόσο, σήμερα πλέον και η συμμετοχή του στο διπλό αναγνωρίζεται ως ελληνική, και το δίδυμο Κάσδαγλη - Πετροκόκκινου ως ελληνικό. 

## Νικητές
*Για περισσότερες πληροφορίες: [[Πίνακας μεταλλίων Θερινών Ολυμπιακών Αγώνων 1896]] και [[Κατάλογος νικητών Θερινών Ολυμπιακών Αγώνων 1896]]*

## Παραπομπές


Μικτή ομάδ
2640 Χάλστρεμ

μικρογραφία|Η τροχιά του αστεροειδούς 2640 Χάλστρεμ
Ο **Χάλστρεμ (Hällström)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,934. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του συμπατριώτη της φυσικού Γουσταύου Γαβριήλ Χάλστρεμ (*Gustav Gabriel Hällström*, 1775-1844).

## Φυσικά χαρακτηριστικά
Ο φασματικός τύπος του Χάλστρεμ είναι **V**. Ο Χάλστρεμ περιστρέφεται γύρω από τον εαυτό του πιθανώς μία φορά κάθε 23 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαλστρεμ
2643 Βερνάρδος

Ο **Βερνάρδος (Bernhard)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 15,0. Ανακαλύφθηκε το 1973 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του πρίγκιπα Βερνάρδου (1911-2004), συζύγου της βασίλισσας της Ολλανδίας Ιουλιάνας. Δεν είναι γνωστά φυσικά χαρακτηριστικά του αστεροειδούς.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βερναρδος
2642 Βεσάλιος

Ο **Βεσάλιος (Vesale)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1961 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του Ανδρέα Βεσάλιου. Δεν πρέπει να συγχέεται με τον αστεροειδή 2599 Βέσελι.

## Φυσικά χαρακτηριστικά
Τα κυρίως φυσικά χαρακτηριστικά του Βεσάλιου είναι άγνωστα. Ο Βεσάλιος περιστρέφεται γύρω από τον εαυτό του μία φορά κάθε 5 ώρες και 34 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βεσαλιος
2641 Λίπσουτς

Ο **Λίπσουτς (Lipschutz)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1949 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού γεωχημικού και κοσμοχημικού Μάικλ Λίπσουτς (*Michael E. Lipschutz*).

## Φυσικά χαρακτηριστικά
Τα φυσικά χαρακτηριστικά του Λίπσουτς είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λιπσουτς
Ιωάννης Α΄ ντε Νιβελέ

Ο **Ιωάννης Α΄ ντε Νιβελέ** *Ιωάννης του Νιβελέ ή Νιβηλέ* (*[[Γαλλική γλώσσα|γαλλικά :]] Jean de Nivelet*) ήταν Γαλλικής καταγωγής ευγενής του Πριγκιπάτου της Αχαΐας, δεύτερος βαρώνος του Γερακίου στη Λακωνία. 

Ήταν γιος και κληρονόμος στη Βαρωνία του Γάλλου ιππότη και σταυροφόρου Γκυ ντε Νιβελέ. Κατά μία εκδοχή ήταν αυτός που έχτισε κάστρο για τον έλεγχο των φέουδων του στην κορυφή ενός λόφου που του έδωσε το όνομα Κάστρο του Γερακίου, κατά άλλη εκδοχή ήταν ο πατέρας του, πολύ γρήγορα γύρω από το κάστρο αναπτύχθηκε οικισμός που ονομάστηκε Γεράκι. Το 1259 πήρε μέρος στην ατυχή για τους Φράγκους του Πριγκιπάτου Μάχη της Πελαγονίας. Πέθανε το 1262, κατά άλλους το 1261, δεν είναι γνωστό εάν πέθανε πριν την παράδοση του κάστρου στους Βυζαντινούς ή μετά.  

## Παραπομπές


Κατηγορία:Βαρώνοι του Πριγκιπάτου της Αχαΐας
Κατηγορία:Βαρωνία του Γερακίου
2645 Δάφνη Πλέιν

Η **Δάφνη Πλέιν (Daphne Plane)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,30. Ανακαλύφθηκε το 1976 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά της από το ονοματεπώνυμο τής Δάφνης Πλέιν, πωλήτριας βιβλίων και φίλης της Χέλιν.

## Φυσικά χαρακτηριστικά
Η μέση διάμετρος της Δάφνης Πλέιν εκτιμάται σε 15,58 χιλιόμετρα, ενώ το γεωμετρικό άλβεδό της είναι 0,0875 ± 0,015. Η Δάφνη Πλέιν περιστρέφεται γύρω από τον εαυτό της μία φορά κάθε 8 ώρες και 22 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Δαφνη Πλειν
2646 Αμπέττι

μικρογραφία|Η τροχιά του αστεροειδούς 2646 Αμπέττι
Ο **Αμπέττι (Abetti)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας. Ο αστεροειδής αυτός πήρε το όνομά του προς τιμή του Ιταλού αστρονόμου Αντόνιο Αμπέττι (1846-1928) και του γιου του, επίσης αστρονόμου, Τζιόρτζιο Αμπέττι (1882-1982) - όπως και ο μικρός κρατήρας Αμπέττι στη Σελήνη.

## Φυσικά χαρακτηριστικά
Η μέση διάμετρος του Αμπέττι εκτιμάται σε 22,38 ± 2,1 χιλιόμετρα, ενώ το γεωμετρικό άλβεδό του είναι 0,081 ± 0,017.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αμπεττι
2647 Σόβα

Ο **Σόβα (Sova)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του Τσέχου λυρικού ποιητή Αντονίν Σόβα (*Antonín Sova*, 1864-1928).

## Φυσικά χαρακτηριστικά
Τα κυρίως φυσικά χαρακτηριστικά του Σόβα είναι άγνωστα. Ο Σόβα περιστρέφεται γύρω από τον εαυτό του μία φορά κάθε 9 ώρες και 22 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σοβα
Μέλος (αποσαφήνιση)

Όταν αναφερόμαστε στη λέξη μέλος μπορεί να εννοούμε:

* Μέλος (ανθρωπολογία) μέρος τους σώματος
* Μέλος (εταιρικό δίκαιο) διοικητικό πρόσωπο σωματείου
* Μέλος (μουσική) άσμα, μελωδία
2648 Όουα

Ο **Όουα (Owa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του από τη λέξη που σημαίνει «βράχος» στη γλώσσα των Ινδιάνων Χόπι.

## Φυσικά χαρακτηριστικά
Τα κυρίως φυσικά χαρακτηριστικά του Όουα είναι άγνωστα. Ο Όουα περιστρέφεται γύρω από τον εαυτό του μία φορά κάθε 3 ώρες 33 λεπτά και 51 δευτερόλεπτα, μία αρκετά γρήγορη περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Οουα
2644 Βίκτορ Χάρα

Ο **Βίκτορ Χάρα (Victor Jara)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1973 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από το ονοματεπώνυμο του Χιλιανού θεατρικού σκηνοθέτη και τραγουδοποιού Βίκτορ Χάρα.

## Φυσικά χαρακτηριστικά
Τα φυσικά χαρακτηριστικά του Βίκτορ Χάρα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βικτορ Χαρα
Κάστρο του Ναυαρίνου

Με την ονομασία **Κάστρο του Ναυαρίνου** (ή *Κάστρο της Πύλου*) αναφέρονται δυο οχυρωματικοί περίβολοι στον κόλπο του Ναυαρίνου στη Μεσσηνία:

* Παλαιόκαστρο Ναυαρίνου ή *Παλαιόκαστρο Πύλου* ή *Κάστρο της Γιάλοβας*, αρχαία ακρόπολη και μεταγενέστερα κάστρο της φραγκικής περιόδου στη βόρεια είσοδο του κόλπου του Ναυαρίνου, στην κορυφή του λόφου της χερσονήσου του Κορυφασίου.  

* Νιόκαστρο Ναυαρίνου ή *Νιόκαστρο Πύλου*, οχυρό της οθωμανικής περιόδου σε λόφο ακριβώς δίπλα στην πόλη της Πύλου, στα νότια του κόλπου του Ναυαρίνου.
2650 Έλινορ

Η **Έλινορ (Elinor)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,983. Ανακαλύφθηκε το 1931 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή της Έλινορ Γκέιτς (*Elinor Gates*), μιας βοηθού στο Κέντρο Μικρών Πλανητών της Διεθνούς Αστρονομικής Ενώσεως.

## Φυσικά χαρακτηριστικά
Τα κυρίως φυσικά χαρακτηριστικά της Έλινορ είναι άγνωστα. Η Έλινορ περιστρέφεται γύρω από τον εαυτό της μία φορά κάθε 2 ώρες και 46 λεπτά, μία πολύ γρήγορη περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ελινορ
2651 Κάρεν

Η **Κάρεν (Karen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,58. Ανακαλύφθηκε το 1949 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ. Η Κάρεν πήρε το όνομά της από το βαφτιστικό όνομα των Κάρεν Μάγερ (*Karen S. Mayer*), γυναικαδελφής του Φ.Ν. Μπόουμαν, και Κάρεν Φραντς (*Karen S. Franz*), μιας φίλης της.

## Φυσικά χαρακτηριστικά
Τα κυρίως φυσικά χαρακτηριστικά της Κάρεν είναι άγνωστα. Η Κάρεν περιστρέφεται γύρω από τον εαυτό της μία φορά κάθε 4,5 ως 8 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καρεν
Αθανάσιος Νάκος

Ο **Αθανάσιος Νάκος** (8 Ιανουαρίου 1949 -28 Μαρτίου 2013) ήταν Έλληνας πολιτικός μηχανικός, ο οποίος υπηρέτησε ως β' αντιπρόεδρος της Βουλής από το 2012, βουλευτής Μαγνησίας (με τη ΝΔ) από το 1993 και μέλος των κυβερνήσεων του Κώστα Καραμανλή του 2004 και του 2007 ως υφυπουργός Εσωτερικών.

## Σπουδές - επαγγελματική σταδιοδρομία
Γεννήθηκε στο Βόλο, γιος του Σταύρου και της Ροδόπης. Σπούδασε στο τμήμα Πολιτικών Μηχανικών του Εθνικού Μετσόβιου Πολυτεχνείου.

## Πολιτική σταδιοδρομία
Ο Νάκος κατήλθε υποψήφιος για πρώτη φορά με επιτυχία στις βουλευτικές εκλογές του 1993. Εξελέγη πρώτος στο νομό Μαγνησίας και έκτοτε εκλεγόταν συνεχώς μέχρι το θάνατό του, το 2013. Κέρδισε δηλαδή τις εκλογές των ετών 1993, 1996, 2000, 2004, 2007, 2009 και τις δύο εκλογικές αναμετρήσεις του 2012.

Έπειτα από την ανάληψη της ηγεσίας της ΝΔ από τον Κώστα Καραμανλή, ο Αθανάσιος Νάκος ανέλαβε στην αρχή υπεύθυνος του Τομέα Αγροτικής Ανάπτυξης και στη συνέχεια του Τομέα Ανάπτυξης. Από τις 10 Μαρτίου 2004 ως τις 7 Οκτωβρίου 2009 υπηρέτησε ως υφυπουργός Εσωτερικών.

Τον Ιανουάριο του 2011 ανέλαβε τομεάρχης της Προστασίας του Πολίτη. Έπειτα από τη διεξαγωγή των των εκλογών του Μαΐου του 2012 εξελέγη Β΄ Αντιπρόεδρος της Βουλής των Ελλήνων. Στο αξίωμα αυτό επανεξελέγη μετά τις επόμενες εκλογές που διεξήχθησαν τον Ιούνιο του 2012.

Στη διάρκεια της θητείας του έγιναν χιλιάδες αναπτυξιακά έργα στους δήμους, στα πλαίσια του Σχεδίου "Θησέας". Το όνομά του συνδέθηκε επίσης με την παροχή φυσικού αερίου στα σχολεία, το εθνικό δημοτολόγιο και το θεσμό της μερικής απασχόλησης.

Το 2008 ορίστηκε από τον Κώστα Καραμανλή επικεφαλής της Διυπουργικής Επιτροπής για τη Διαχείριση των Στερεών Αποβλήτων σε όλη τη χώρα και κατόρθωσε να κλείσουν 2.500 παράνομες χωματερές στην Ελλάδα  και να αντικατασταθούν από σύγχρονους Χώρους Υγειονομικής Ταφής Απορριμμάτων (ΧΥΤΑ).

Τον Νοέμβρη του 2008 ανέλαβε την προεδρία του 3ου Παγκόσμιου Φόρουμ για τη Μετανάστευση και την Ανάπτυξη, που έγινε στην Αθήνα με την παρουσία του γενικού γραμματέα του ΟΗΕ Μπαν Κι-μουν.

## Θάνατος
Ο Θανάσης Νάκος πέθανε τo 2013 έπειτα από εγχείριση μπάι πας στην ΜΕΘ του νοσοκομείου "Υγεία", όπου νοσηλευόταν έχοντας παρουσιάσει λοίμωξη του αναπνευστικού. Με την πρώτη σύζυγο του Άννα απέκτησε ένα γιο, τον Σταυρή και μια εγγονή, την Άννα, και με τη δεύτερη σύζυγο του Δανάη απέκτησε μια κόρη, τη Ροδόπη.

Έπειτα από τον θάνατο του βουλευτή, την έδρα του κατέλαβε η Ζέττα Μακρή.

## Παραπομπές


## Εξωτερικοί σύνδεσμοι
*Πέθανε ο αντιπρόεδρος της Βουλής, Θανάσης Νάκος, madata.gr, 28-3-2013

Κατηγορία:Έλληνες υφυπουργοί Εσωτερικών
Κατηγορία:Αντιπρόεδροι της Βουλής των Ελλήνων
Κατηγορία:Βουλευτές Μαγνησίας
Κατηγορία:Βουλευτές εκλεγμένοι με τη Νέα Δημοκρατία
Πάπας Κλήμης ΙΓ΄

Ο **Πάπας Κλήμης ΙΓ΄**  ή **Κάρλο ντε λα Τόρρε ντι Ρετσόνικο** (7 Μαρτίου 1693 - 2 Φεβρουαρίου 1769) ήταν αρχηγός στην Ρωμαιοκαθολική Εκκλησία και κυβερνήτης στα Παπικά Κράτη (6 Ιουλίου 1758 - 2 Φεβρουαρίου 1769). Η παποσύνη του έχει χαρακτηριστεί για την σκληρότητα του απέναντι στην Εταιρεία του Ιησού αλλά δεν έχει αποδειχτεί κάτι τέτοιο. Ο Κλήμης ΙΓ΄ ήταν ο πρώτος Πάπας που προσέγγισε τον Προτεσταντισμό με στόχο να ενώσει την δυτική εκκλησία, οι ελπίδες του ήταν να λήξει το Σχίσμα στην Αγγλία και τις Κάτω Χώρες αλλά αποδείχτηκαν άκαρπες.

## Βιογραφία

Ο Κάρλο ντε λα Τόρρε ντι Ρετσόνικο γεννήθηκε στην Δημοκρατία της Βενετίας από ευγενή οικογένεια, ήταν το δεύτερο παιδί του Τζοβάννι Μπατίστα ντε λα Τόρρε ντι Ρετσόνικο, ολοκλήρωσε τα ανάκτορα στο Μεγάλο Κανάλι της Βενετίας που είχε ξεκινήσει ο πατέρας του. Ο Κάρλο δέχτηκε εκπαίδευση στην Μπολόνια και στο Πανεπιστήμιο της Πάδοβας όπου απέκτησε διδακτορικό στο δίκαιο, παρέστη κατόπιν στην Παπική Ακαδημία των Εκκλησιαστικών Ευγενών. Ο Ρετσόνικο διορίστηκε Αναφορεύς του Ανωτάτου Δικαστηρίου του Βατικανού (1721) και κυβερνήτης του Φάνο. Ο Πάπας Κλήμης ΙΒ΄ τον έχρισε ιερέα (23 Δεκεμβρίου 1731) και διορίστηκε σε σημαντικές θέσεις της Παπικής Κουρίας. Ο Κάρλο ντε λα Τόρρε ντι Ρετσόνικο διορίστηκε επίσκοπος της Πάντοβα, δέχτηκε ταυτόχρονα επισκοπική στέψη και από τον Πάπα Βενέδικτου ΙΔ΄ παρουσία των Καρδιναλίων Τζιουζέππε Ακκορομπόνι και Αντόνιο Σαβέριο Τζεντίλι. Οι επισκέψεις του στην επισκοπή ήταν συχνές, ο πρώτος επίσκοπος που το έκανε αυτό μέσα σε μισό αιώνα  και αναμόρφωσε το φορολογικό σύστημα.. Έγινε Καρδινάλιος-Διάκονος του *Σαν Νίκολα στο Κάρτσερε* (1737), Καρδινάλιος-Ιερέας της Σάντα Μαρία ιν Αρακοέλι (1747) και του Σαν Μάρκο (1755). Ο Βενέδικτος ΙΔ΄ πέθανε από Ουρική Αρθρίιτιδα (1758) και το Κονκλάβιο από το Κολλέγιο των Καρδιναλίων συνεστήθη για την εκλογή του νέου Πάπα. Οι διαπραγματεύσεις οδήγησαν στην εκλογή του Ρετσόνικο ως νέου πάπα με 31 ψήφους από τους 44, μια παραπάνω από τις απαιτούμενες (6 Ιουλίου 1758). Ο Κάρλο ντε λα Τόρρε ντι Ρετσόνικο επέλεξε το όνομα *"Κλήμης"* για να τιμήσει τον προκάτοχο του Κλήμη ΙΒ΄ που τον διόρισε Καρδινάλιο, η στέψη του έγινε από τον Καρδινάλιο Αλεσσάντρο Αλμπάνι. Το ίδιο έτος η οικογένεια Ρετσόνικο γιόρτασε τον γάμο του Λουντοβίκο Ρετσόνικο με μέλος της ισχυρής οικογένειας Σαβορνιάν. Ως ποντίφικας ο Κάρλο ήταν διαβόητος για τον αχαλίνωτο Νεποτισμό του.

## Παραπομπές



## Εξωτερικοί σύνδεσμοι

* 
* Monument to Clement XIII in St Peter's Basilica by Canova

|-

 

Κατηγορία:Ιταλοί καρδινάλιοι
Κατηγορία:Ιταλοί Πάπες
Κατηγορία:Πάπες 18ου αιώνα
Κατηγορία:Πάπες
2652 Γιαμπουούτι

Ο **Γιαμπουούτι (Yabuuti)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1953 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιάπωνα ιστορικού της επιστήμης Γιαμπουούτσι Κιγιόσι (薮内 清 , 1906-2000).

## Φυσικά χαρακτηριστικά
Τα φυσικά χαρακτηριστικά του Γιαμπουούτι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γιαμπουουτι
Ρεγγίνα (αποσαφήνιση)

Το όνομα **[[Ρεγγίνα (όνομα)|Ρεγγίνα]]** (*Regina*) είναι λατινικής προέλευσης και σημαίνει *βασίλισσα* (αποδίδεται στα ελληνικά ως *Ρήγαινα ή Βασίλισσα*). Μπορεί να αναφέρεται στα παρακάτω:

## Τοπωνύμια
* Ρεγγίνα, Σασκάτσουαν, πόλη στον Καναδά
* Ρεγγίνα, Γαλλική Γουιάνα, δήμος στη Γαλλική Γουιάνα
* Ρεγγίνα, Μινεάπολις, πόλη στις ΗΠΑ
* Ρεγγίνα, Νέο Μεξικό, πόλη στις ΗΠΑ
* Ρεγγίνα, Γουσκόνσιν, πόλη στις ΗΠΑ

## Βραβεία
* Αγία Ρεγγίνα, αγία της Καθολικής Εκκλησίας
* Ρεγγίνα Άντερσον (1901–1993), Αμερικανή συγγραφέας

## Άλλες χρήσεις
* Ρεγγίνα (όπερα), όπερα του Μαρκ Μπλίτσταϊν (1948)
* Regina Coeli, τίτλος ύμνου της Καθολικής Εκκλησίας

Κατηγορία:Γυναικεία ελληνικά ονόματα
2653 Πρινκίπια

μικρογραφία|Η τροχιά του αστεροειδούς 2653 Πρινκίπια
Ο **Πρινκίπια (Principia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1964 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του θεμελιώδους έργου του Νεύτωνα *Philosophiae Naturalis *'Principia** Mathematica'' («Μαθηματικές Αρχές της Φυσικής Φιλοσοφίας»).

== Φυσικά χαρακτηριστικά ==
Ο φασματικός τύπος του Πρινκίπια είναι **V'''. Ο Πρινκίπια περιστρέφεται γύρω από τον εαυτό του μία φορά κάθε 5 ώρες 31 λεπτά και 22 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πρινκιπια
2654 Ρίστενπαρτ

Ο **Ρίστενπαρτ (Ristenpart)** είναι ένας αστεροειδής της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,50. Ανακαλύφθηκε το 1968 από τους αστρονόμους Κάρλος Τόρες και Σ. Κοφρέ, που παρατηρούσαν από τη Θέρο Ελ Ρόμπλε της Χιλής, και πήρε το όνομά του προς τιμή του Γερμανού αστρονόμου Φρίντριχ Βίλχελμ Ρίστενπαρτ (*Friedrich Wilhelm Ristenpart*, 1868–1913).

## Φυσικά χαρακτηριστικά
Η μέση διάμετρος του Ρίστενπαρτ εκτιμάται σε 20,52 χιλιόμετρα.Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0419.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ριστενπαρτ
2655 Κουανγκσί

Ο **Κουανγκσί (Guangxi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,166. Ανακαλύφθηκε το 1974 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική αυτόνομη περιφέρεια Κουανγκσί.

## Φυσικά χαρακτηριστικά
Τα φυσικά χαρακτηριστικά του Κουανγκσί είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κουανγκσι
2658 Τζίντζεριτς

Ο **Τζίντζεριτς (Gingerich)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1980 από το προσωπικό του Αστεροσκοπείου του Χάρβαρντ και πήρε το όνομά του προς τιμή του Αμερικανού αστρονόμου και ιστορικού της επιστήμης Όουεν Τζίντζεριτς, καθηγητή στο Χάρβαρντ.

Εξαιτίας της πολύ μεγάλης εκκεντρότητας της τροχιάς του, ο Τζίντζεριτς διασχίζει σε κάθε περιφορά του όλο σχεδόν το πλάτος της Κύριας Ζώνης, μέχρι και τα εξώτατα (προς τον Δία) όριά της.

## Φυσικά χαρακτηριστικά
Τα κυρίως φυσικά χαρακτηριστικά του Τζίντζεριτς είναι άγνωστα. Ο Τζίντζεριτς περιστρέφεται γύρω από τον εαυτό του μία φορά κάθε 2 ώρες 56 λεπτά και 21 δευτερόλεπτα, μία γρήγορη περιστροφή, κάτι που σε συνδυασμό με τη μεγάλη εκκεντρότητα της τροχιάς καθιστά πιθανό ο αστεροειδής αυτός να προήλθε από κάποια σύγκρουση μεταξύ άλλων αστεροειδών.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τζιντζεριτς
2659 Μίλις

Ο **Μίλις (Millis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,66. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του συμπατριώτη του αστρονόμου Ρόμπερτ Λόουελ Μίλις (*Robert Lowell Millis*).

## Φυσικά χαρακτηριστικά
Η μέση διάμετρος του Μίλις εκτιμάται σε 26,42 ± 2,1 χιλιόμετρα. Ο φασματικός τύπος του είναι **B**, ενώ το γεωμετρικό άλβεδό του είναι 0,055 ± 0,010. Ο Μίλις περιστρέφεται γύρω από τον εαυτό του μία φορά κάθε 6 ώρες και 8 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μιλις
2656 Εβένκια

μικρογραφία|Η τροχιά του αστεροειδούς 2656 Εβένκια
Ο **Εβένκια (Evenkia)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή της Αυτόνομης Περιοχής Εβένκων της Ρωσίας, στην κεντρική Σιβηρία.

## Φυσικά χαρακτηριστικά
Τα φυσικά χαρακτηριστικά του Εβένκια είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Εβενκια
2657 Μπασκιρία

μικρογραφία|Η τροχιά του αστεροειδούς 2657 Μπασκιρία
Η **Μπασκιρία (Bashkiria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τη Ρωσική Δημοκρατία του Μπασκορτοστάν, γνωστότερη με το εκλατινισμένο όνομα «Μπασκιρία».

## Φυσικά χαρακτηριστικά
Τα φυσικά χαρακτηριστικά της Μπασκιρίας είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπασκιρια
Ιωάννης Γ΄ Ατσαγιόλι

thumb|100px|Ο θυρεός των Ατσαγιόλι
Ο **Ιωάννης Ατσαγιόλι** (*[[Ιταλική γλώσσα|ιταλικά :]] Giovanni Acciaiuoli*) ήταν Λατίνος Αρχιεπίσκοπος Πάτρας και πολιτικός διοικητής Βαρώνος της Πάτρας την περίοδο 1360-1365. Ήταν γιος του Ιάκωβου και αδελφός των Νέριο και του Δονάτου. 

Ο Ιωάννης χρίστηκε Αρχιεπίσκοπος και Βαρώνος της Πάτρας μετά από ενέργειες του θείου του Νικολό Ατσαγιόλι, ξάδελφου του πατέρα του Ιάκωβου, που είχε μεγάλη επιρροή στον Πάπα. Με τον διορισμό του στη βαρωνία η οικογένεια Ατσαγιόλι έλεγχε ποια μεγάλο μέρος από το πριγκιπάτο της Αχαΐας. Προσπάθησε να παντρέψει τον αδελφό του Νέριο με την κόρη του Ιωάννη Σανούδου και να αποκτήσει η οικογένεια το Δουκάτο του Αρχιπελάγους άλλα δεν ευδοκίμησε. Αναφέρεται ότι διατήρησε καλές σχέσεις με την Βενετία αλλά και ότι η βαρωνία και η αρχιεπισκοπή λειτουργούσαν προς όφελος της οικογένειας.

## Παραπομπές


## Πηγές
*Στέφανος Θωμόπουλος, 1888, «Ιστορία της πόλεως Πατρών από αρχαιοτάτων χρόνων μέχρι το 1821»,   Εν Αθήναις :Εκ της βασιλικής τυπογραφίας Νικολάου Γ. Ιγγλέση. (Λήμμα για το βιβλίο: Ιστορία της Πόλεως Πατρών)

Κατηγορία:Λατίνοι Αρχιεπίσκοποι Πάτρας
Κατηγορία:Αρχεπισκοπική Λατινική Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Ιωαννης
Καντόνι (διοικητική διαίρεση)

Ο όρος **καντόνι** χρησιμοποιείται για να περιγράψει την διοικητική διαίρεση ορισμένων κρατών. Στις περισσότερες περιπτώσεις τα καντόνια αποτελούν περιοχές μάλλον μικρής έκτασης και αντιστοιχούν χονδρικά στις κομητείες και τους νομούς. Τυπικότερο παράδειγμα καντονιών αποτελούν αυτά της Ελβετίας, το σύνολο των οποίων συναποτελούν τη λεγόμενη «Ελβετική Συνομοσπονδία»· υπ' αυτό το πρίσμα τα εν λόγω καντόνια θεωρούνται αυτόνομα και κυρίαρχα κρατίδια.

Ακολουθεί ένας κατάλογος χωρών που χρησιμοποιούν το χωροταξικό σύστημα με καντόνια.

## Βέλγιο
* Καντόνια του Βελγίου. Το Βέλγιο διαιρείται σε 199 καντόνια.

## Βολιβία
* Καντόνια της Βολιβίας. Οι δήμοι της Βολιβίας διαιρούνται σε καντόνια.

## Ομοσπονδία Βοσνίας-Ερζεγοβίνης
[μικρογραφία|Τα καντόνια (εμφαινόμενα σε λατινική αρίθμηση) αφορούν μόνο το ομόσπονδο κομμάτι της [Βοσνία και Ερζεγοβίνη|Βοσνίας-Ερζεγοβίνης, το υπόλοιπο 49% της οποίας απαρτίζεται από τη Σερβική Δημοκρατία.]]
* Καντόνια της Βοσνίας-Ερζεγοβίνης, η Ομοσπονδία Βοσνίας-Ερζεγοβίνης διαιρείται σε 10 καντόνια, τα οποία αντιστοιχούν διοικητικά σε νομούς.

## Γαλλία
* Καντόνια της Γαλλίας. Η Γαλλία διαιρείται σε 4.035 καντόνια, τα οποία συναποτελούν 342 δημοτικά διαμερίσματα (*arrondissement*) και 101 γεωγραφικά διαμερίσματα.

### Γουαδελούπη
* Διαμέρισμα της Μπας-Τερ, το οποίο διαιρείται σε 17 καντόνια.
* Διαμέρισμα της Πουάντ-α-Πιτρ, το οποίο διαιρείται σε 23 καντόνια.

### Μαρτινίκα
* Διαμέρισμα Λα Τρινιτέ, διαιρείται σε 11 καντόνια.
* Διαμέρισμα Λε Μαρέν, διαιρείται σε 13 καντόνια.
* Διαμέρισμα Σαιντ-Πιέρ, διαιρείται σε 5 καντόνια.
* Διαμέρισμα Φορ-ντε-Φρανς, διαιρείται σε 16 καντόνια.

## Ελβετία
* Καντόνια της Ελβετίας. Τα 26 καντόνια της Ελβετίας συνιστούν την Ελβετική Συνομοσπονδία, έχουν υψηλό βαθμό αυτονομίας και πριν την ένωσή τους σε μορφή συνομοσπονδίας ήταν κυρίαρχα κράτη. Σε άλλες χώρες τα καντόνια είναι μικρές διοικητικές περιοχές με χαμηλό βαθμό αυτοδιοίκησης.

## Ισημερινός
* Καντόνια του Ισημερινού. Ο Ισημερινός διαιρείται σε καντόνια, τα οποία αποτελούν υποδιαίρεση των επαρχιών του.

## Καναδάς
* Καντόνια του Καναδά. Αποτελούν μικρότερες υποδιαιρέσεις απ' αυτή του νομού, ενώ το Κεμπέκ υποδιαιρείται περαιτέρω στα καντόνια του Κεμπέκ.

## Κόστα Ρίκα
* Καντόνια της Κόστα Ρίκα, οι επαρχίες της Κόστα Ρίκα υποδιαιρούνται σε συνολικά 81 καντόνια.

## Λίβανος
* Καντόνια του Λιβάνου, ανεπίσημες περιοχές, οι οποίες ήταν υπό τον έλεγχο παραστρατιωτικών ομάδων κατά τη διάρκεια του Εμφυλίου πολέμου του Λιβάνου.

## Λουξεμβούργο
* Καντόνια του Λουξεμβούργου, το δουκάτο του Λουξεμβούργου διαιρείται σε 12 καντόνια.

## Ολλανδία
* Καντόνια της Ολλανδίας, υποδιαίρεση των νομών, καθαρά σε επίπεδο νομικής δικαιοδοσίας.

## Καντόνια ιστορικών χωρών
* Καντόνια της Οθωμανικής Αυτοκρατορίας, μικρές μονάδες διοικητικής διαίρεσης που αποκαλούνταν και *καζά*, τα οποία αποτελούσαν τα λεγόμενα σαντζάκια, αντίστοιχα με τις σημερινές περιφέρειες. 
* Καντόνια της Σοβιετικής Ένωσης, υποδιαιρέσεις αυτόνομων περιοχών της Σοβιετικής Ένωσης πριν το 1941.

Κατηγορία:Είδη διοικητικών διαιρέσεων
The New America

To **The New America** είναι ένα άλμπουμ από το πανκ συγκρότημα Bad Religion. Κυκλοφόρησε το 2000 και ήταν το τελευταίο άλμπουμ τους που κυκλοφόρησε από την Atlantic Records. Το The New America είναι επίσης το τελευταίο άλμπουμ των Bad Religion με με τον Bobby Schayer στα ντραμς. Ο  κιθαρίστας Brett Gurewitz συν-έγραψε και έπαιξε κιθάρα στο τραγούδι "Believe It". Το άλμπουμ επανεκδόθηκε από την Epitaph Records στις 15 Σεπτεμβρίου 2008.

## Τραγούδια
1.	"You've Got a Chance"  	Γκράφφιν	3:41

2.	"It's a Long Way to the Promise Land"  	Γκράφφιν	2:29

3.	"A World Without Melody"  	Γκράφφιν	2:32

4.	"New America"  	Γκράφφιν	3:25

5.	"1000 Memories"  	Γκράφφιν	3:00

6.	"A Streetkid Named Desire"  	Γκράφφιν	3:17

7.	"Whisper in Time"  	Γκράφφιν	2:32

8.	"Believe It"  	Γκράφφιν, Γκούρεβιτζ	3:41

9.	"I Love My Computer"  	Γκράφφιν	3:06

10.	"The Hopeless Housewife"  	Γκράφφιν	2:59

11.	"There Will Be a Way"  	Γκράφφιν	2:53

12.	"Let It Burn"  	Γκράφφιν	2:44

13.	"Don't Sell Me Short"  	Γκράφφιν	3:58

14.	"The Fast Life" (Έξτρα τραγούδι στην ευρωπαϊκή και ιαπωνική έκδοση)  	2:01

15.	"Queen of the 21st Century" (Έξτρα τραγούδι στην ευρωπαϊκή και ιαπωνική έκδοση)   	4:17

## B-Sides
16.	"Lose as Directed"  
	 
17.	"Pretenders"

## Συντελεστές
Γκρεγκ Γκράφφιν - φωνή

Γκρεγκ Χέτσον - κιθάρα

Μπράιαν Μπέικερ - κιθάρα, φωνητικά

Τζει Μπέντλει - μπάσο, φωνητικά

Μπόμπι Σέιερ - ντραμς, κρουστά

## Εξωτερικοί σύνδεσμοι
Κριτική στο AllMusic

Κατηγορία:Δισκογραφία των Bad Religion
Κατηγορία:Άλμπουμ του 2000
NOFX

Οι **NOFX** ήταν ένα αμερικάνικο πανκ ροκ συγκρότημα από το Λος Άντζελες. Το συγκρότημα σχηματίστηκε το 1983 από τον τραγουδιστή/μπασίστα Fat Mike και τον κιθαρίστα Eric Melvin. Ο ντράμερ Erik Sandin μπήκε στη μπάντα λίγο πιο μετά. Το 1991,ο El Hefe συμπλήρωσε το τωρινό σχήμα παίζοντας κιθάρα και τρομπέτα. Η μπάντα έγινε διάσημη με το άλμπουμ *Punk in Drublic* (1994), που έγινε χρυσό σε ΗΠΑ και Καναδά και μέχρι και σήμερα θεωρείται ένα κλασικό πανκ άλμπουμ. Το έβδομό τους άλμπουμ *So Long and Thanks for All the Shoes* (1997) έγινε χρυσό στον Καναδά. Η επιτυχία τους προέκυψε από την έκρηξη του πανκ στα 90s με μπάντες όπως Green Day, The Offspring, Rancid, Sublime, Bad Religion κ.α. . Παρά τη διασημότητα τους δεν έχουν υπογράψει σε μεγάλη εταιρία αλλά κυκλοφορούν στην ετικέτα του Fat Mike, *Fat Wreck Chords*. Οι NOFX έχουν κυκλοφορήσει 12 studio άλμπουμ και πολλά EP. Η τελευταία τους δουλειά, *Double Album,* κυκλοφόρησε στις 02 Δεκεμβρίου 2022. Η μπάντα είχε δική της εκπομπή στην *Fuse TV* με όνομα *NOFX: Backstage Passport*.

## Μέλη
* "Fat" Mike Burkett – φωνή, μπάσο, πλήκτρα (1983–σήμερα)
* Eric Melvin – κιθάρα, ακορντεόν, πλήκτρα, φωνητικά (1983–σήμερα)
* Aaron "El Hefe" Abeyta – κιθάρα, τρομπέτα, φωνητικά (1991–σήμερα)
* Erik "Smelly" Sandin – ντραμς, κρουστά (1983–1985, 1986–σήμερα)

* Steve Kidwiller – κιθάρα (1989–1991)
* Dave Casillas – κιθάρα (1986–1989)
* Scott Sellers - drums (1985–1986)
* Scott Aldahl - drums (1985–1986)
* Dave Allen - drums (1985–1986) (πέθανε)

## Άλμπουμ
* *[[Liberal Animation]]* (1988)
* *[[S&M Airlines]]* (1989)
* *[[Ribbed]]* (1991)
* *[[White Trash, Two Heebs and a Bean]]* (1992)
* *[[Punk in Drublic]]* (1994)
* *[[Heavy Petting Zoo]]* (1996)
* *[[So Long and Thanks for All the Shoes]]* (1997)
* *[[Pump Up the Valuum]]* (2000)
* *[[The War on Errorism]]* (2003)
* *[[Wolves in Wolves' Clothing]]* (2006)
* *[[Coaster (album)|Coaster]]* (2009)
* *[[Self Entitled]]* (2012)

## EP
* 1985 - NOFX (EP)
* 1986 - So What If We're on Mystic!
* 1987 - The P.M.R.C. Can Suck on This
* 1992 - The Longest Line
* 1995 - HOFX
* 1996 - Fuck the Kids
* 1999 - Timmy the Turtle
* 1999 - The Decline
* 2000 - Pods and Gods
* 2000 - Bottles to the Ground
* 2001 - Fat Club#7
* 2001 - Surfer
* 2003 - 13 Stitches
* 2003 - Regaining Unconsciousness
* 2005 - 7" of the Month Club
* 2006 - Never Trust a Hippy
* 2009 - The Myspace Transmissions, Vol. 11
* 2009 - Cokie the Clown
* 2010 - NOFX/The Spits
* 2011 - NOFX (2011 EP)

## Εξωτερικοί σύνδεσμοι

*  

Κατηγορία:Punk rock συγκροτήματα από Καλιφόρνια
Κατηγορία:Μουσικά συγκροτήματα από το Λος Άντζελες
Κατηγορία:Μουσικά συγκροτήματα από το Σαν Φρανσίσκο